सेंसेक्स के शेयरों में सर्वाधिक तेजी एसबीआइ के शेयर में आयी और यह 3.19 प्रतिशत मजबूत होकर 325 रुपये पर पहुंच गया. उसके बाद क्रमश: टाटा मोटर्स (2.78 प्रतिशत) का स्थान रहा. एल एंड टी, एक्सिस बैंक, ओएनजीसी और सिप्ला में भी मजबूती आयी. दूसरी तरफ पावर ग्रिड, सन फार्मा, कोल इंडिया, हीराे मोटो कार्प और ल्यूपिन के शेयरों में गिरावट दर्ज की गयी. वैश्विक स्तर पर एशिया के अन्य प्रमुख बाजारों में मिला-जुला रुख रहा. वहीं, यूरोप में भी शुरुआती कारोबार में अच्छी शुरुआत हुई. जापान का बाजार सार्वजनिक अवकाश के कारण बंद था.